Atlantis: En forsvunnet verden

Atlantis: En forsvunnet verden (originaltittel: Atlantis: The Lost Empire) er en amerikansk animert science fiction-eventyr for barn fra 2001 produsert av Disney. Filmen handler om en gruppe mennesker som legger ut på en ekspedisjon for å finne det myteomspunnede Atlantis. Filmen er inspirert av legenden om Atlantis.

Filmen er den 41. i rekken av Disneys klassikere.

 Filmens handling 

Helt siden han har vært liten har Milo hatt en drøm om å finne Atlantis, som på mystisk vis skal ha forsvunnet i havet. En dag blir han kontaktet av professor Preston Whitmore. Han overrekker ham «vokterens bok», i bytte mot å hjelpe dem på deres ferd mot å finne Atlantis, ettersom Milo er den eneste som kan det utdødde Atlantiske språket. 

Sammen med Dr. Sweet, mekanikerjenta Audrey og mange flere begir Milo seg i veg på den strabasiøse ferden med å finne Atlantis. Gjennom en vanskelig vei, fylt med et urtidsmønster og mange skapninger finner de endelig frem til Atlantis. Her møter Milo den vakre prinsessen Kida, men oppdager at noen av de andre av mannskapet har andre planer med byen.

 Om filmen 
Atlantis fikk blandet mottakelse av anmelderne, noe som gjenspeiles i at den har fått 49 % på Rotten Tomatoes. 

Den gikk med overskudd i forhold til produksjonskostnadene, men ble ikke den suksessen som Disney-selskapet hadde håpet på. Den gjorde det betydelig dårligere enn animasjonsfilmer som Monsterbedriften og Shrek, som ble lansert samme år. 

 Rolleliste (stemmer) 

 Roller  Engelske stemmer  Norske stemmer Milo  Michael J. Fox  Aksel Hennie Kida  Cree Summer  Andrea Bræin Hovig Rourke  James Garner  Sverre Anker Ousdal Preston B. Whitmore  John Mahoney  Roy Bjørnstad Kongen av Atlantis  Leonard Nimoy  Espen Skjønberg Helga Sinclair  Claudia Christian  Hege Schøyen Kokken Farnsworth  Jim Varney  Harald Heide-Steen jr. Vinny  Don Novello  Finn Schau Moliere Corey Burton  Kim Fangen Audrey  Jacqueline Obradors  Kjersti Sandal Dr. Sweet  Phil Morris  Preben Olram Fru Packard  Florence Stanley  Grethe Kausland Herr Harcourt  David Ogden Stiers  Tor Stokke

 Galleri 

 Referanser 

 Eksterne lenker 



Kategori:Disney-filmer
Kategori:Filmer fra 2001
Kategori:Animerte eventyrfilmer fra USA
Kategori:Animerte science fiction-filmer fra USA
Kategori:Animerte fantasyfilmer fra USA
Kategori:Animerte barnefilmer fra USA
Kategori:Atlantis i fiksjon
Kategori:Filmer lagt til oppdiktede steder